AIŠKINAMASIS RAŠTAS

Dėlnešiojamųjų kompiuterių perėmimo Savivaldybės nuosavybėn ir jų perdavimo valdyti, naudoti ir disponuoti patikėjimo teise

1. **Parengto tarybos sprendimo projekto tikslai ir uždaviniai**

Nacionalinė švietimo agentūra (toliau – Agentūra) 2020 m. lapkričio 18 d. raštu Nr. SD-2558(1.6E) „Dėl turto (nešiojamųjų kompiuterių) perdavimo“ informavo, kad vykdydama Lietuvos Respublikos švietimo, mokslo ir sporto ministerijos 2020 m. rugpjūčio 7 d. įsakymą Nr. V-1177 „Dėl lėšų skyrimo Nacionalinei švietimo agentūrai“, atliko viešuosius pirkimus ir nupirko mokytojams nešiojamuosius kompiuterius. Molėtų rajono savivaldybei skirti 23 kompiuteriai perduoti Savivaldybės mokykloms pagal laikinas panaudos sutartis. Vadovaujantis teisės aktas šis turtas turi būti perduotas Lietuvos Respublikos Vyriausybės nutarimu. Atsižvelgiant į tai, teikiamas Molėtų rajono savivaldybės tarybai sprendimo projektas.

Perimtas turtas bus perduodamas Molėtų rajono savivaldybės mokykloms valdyti, naudoti ir disponuoti juo patikėjimo teise.

Parengto tarybos sprendimo projekto tikslas – sutikti perimti Molėtų rajono savivaldybės nuosavybėn savarankiškosioms funkcijoms - savivaldybės teritorijoje gyvenančių vaikų iki 16 metų mokymosi pagal privalomojo švietimo programų užtikrinimui; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui - įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą – 23 vnt. nešiojamųjų kompiuterių HP PROBOOK 450 G7 su krepšiu, kurio bendra įsigijimo vertė 13247,08 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 5, 6 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1, 2, 4 dalys, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės mokyklos bus aprūpintos kompiuterine įranga.

Neigiamų pasekmių nenumatoma.

**4. Priemonės sprendimui įgyvendinti**

Bus parengti ir pasirašyti turto perėmimo ir perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.